**Burning Witch** bola americká doom metalová skupina zo Seattlu.

História
--------

Skupina vznikla v roku 1995 po rozpade Thorr’s Hammer. Bývalí členovia mali jasný úmysel prekonať svoj predošlý projekt (v tvrdosti výrazu), pripojili sa k nim basgitarista G. Stuart Dahlquist a spevák Edgy 59. Následne Greg Anderson skupinu opustil (bez toho aby s nimi nahral zamýšľanú nahrávku) a pripojil sa ku Goatsnake. V roku 1996 skupina spolu s producentom Stevom Albinim nahrala skladby na svoj debutový EP *Towers...*. Album vyšiel ako 12" LP vo vydavateľstve Slap A Ham. Podobne ako predtým Thorr’s Hammer, stala sa nahrávka okamžite senzáciou. Po nahratí EP skupinu opustil bubeník Jamie Sykes, nahradil ho B.R.A.D. S novým bubeníkom skupina nahrala EP *Rift.Canyon.Dreams*, krátko po jeho nahratí sa rozpadla, nahrávka vyšla ako 12" LP. V roku 1998, krátko po rozpade vyšiel vo vydavateľstve Southern Lord album *Crippled Lucifer* ako výber z oboch EP. V roku 2008 vyšla jeho 2CD reedícia doplnená o dovtedy nevydané skladby a teda obsahuje všetky skladby ktoré skupina nahrala.

Štýl
----

Allmusic: „...extrémna hudba, jedna z absolútne najpomalších, najhlbších skupín. Temnejšia než doom metal, strašidelnejšia než sludge, Burning Witch odhaľuje najskrytejšie zákutia negativizmu a skľúčenosti."  
Domovské vydavateľstvo o štýle skupiny píše: „Štýl, prístup Burning Witch je veľmi pomalý, bolestný a ťažký ...vytvorili niečo v tom čase unikátne. Ultraťažké, temné minimalistické riffy, hrmotná basa a zmorené bojové bicie sa stretávajú s vokálom, ktorý meniaci sa medzi nosovým, melodickým hlasom k brutálnemu, mučením šialenému vresku/jačaniu. Burning Witch bola skutočne prvá skupina ktorá spojila temnú atmosféru black metalu s mučivým doom metalom."  
NME: „...táto US doom metalová kombinácia mučivého vokálu, ultrapomalého tempa a feedbackom zliatych riffov vytvorila absolútne znepokojivú fascinujúcu záležitosť."

Význam
------

„Šlo o jednu z kľúčových skupín, ktorá kombinovala seriózny záujem v metale ako umeleckej forme s temnými textami a inovatívnym drone štýlom (podobne ako dávnejšie Velvet Underground alebo indiánskou hudbou ovplyvnený skladateľ La Monte Young)."

Diskografia
-----------

* 1996 *Towers...*
* 1998 *Rift.Canyon.Dreams*
* 1998/2008 *Crippled Lucifer*
* 2011 *Burning Witch Box Set*

Poznámky
--------

1. ↑  Allmusic ho uvádza pod názvom *Towers*
2. ↑  Pôvodne vyšiel ako kazetové demo v roku 1996
3. ↑  v roku vydania sa zdroje líšia, jedna možnosť je rok 1998, druhá 1996

Referencie
----------

1. 1 2 3  
 *Burning Witch* [online]. Encyclopaedia Metallum, [cit. 3009-03-07]. Dostupné online. (po anglicky)
2. 1 2 3 4 5 6 7  
JEFFRIES, Vincent. *Burning Witch* [online]. Allmusic, [cit. 2009-03-07]. Dostupné online. (po anglicky)
3. 1 2 3 4 5 6 7 8 9 10   *Burning Witch* [online]. Southern Lord, [cit. 2009-03-07]. Dostupné online. Archivované 2012-07-16 z originálu. (po anglicky)
4. ↑  O'MALLEY, Stephen. *BURNING WITCH-Towers...* [online]. ideologic, [cit. 2009-03-07]. Dostupné online. Archivované 2007-10-15 z originálu. (po anglicky)
5. ↑   *Burning Witch* [online]. Discogs, [cit. 2008-03-07]. Dostupné online. (po anglicky)
6. ↑   *Burning Witch* [online]. NME, [cit. 2009-08-30]. Dostupné online. (po anglicky)
7. ↑  PHILLIPS, William; COGAN, Brian. *Encyclopedia of heavy metal music*. Westport, Connecticut : Greenwood Press, 2009. 285 s. ISBN 978-0-313-34800-6. Heslo Burning Witch, s. 48-49. (po anglicky)